Stimată doamnă / Stimate domn,

Vă invităm să participați la masa rotundă*:*

**Rolul relațiilor industriale în gestionarea reîntoarcerii la muncă a angajaților cu afecțiuni cronice: perspective și experiențe**

 organizată de către **Centrul pentru Cercetare Socială** din cadrul Universității „Lucian Blaga” din Sibiu. Primiți această invitație pentru că reprezentați o categorie vizată de proiectul nostru, iar opinia dumneavoastră este valoroasă și este important să fie cunoscută.

Masa rotundă este organizată în cadrul proiectului „Negotiating return to work in the age of demographic change through industrial relations (REWIR, VS/2019/0075)” proiect finanțat de către Comisia Europeană, Direcția pentru Ocuparea Forței de Muncă, Afaceri Sociale și Incluziune, desfășurat în perioada 2019 - 2021.

În cadrul evenimentului echipa proiectului va face o scurtă prezentare a studiului și a rezultatelor anterioare obținute în acest domeniu, iar apoi vor fi puse în discuție următoarele teme:

* Actori sociali ce pot fi implicați în reîntoarcerea la muncă după o absență îndelungată a angajaților cu boli cronice și care este rolul acestora.
* Experiențe privind rezolvarea unor probleme la nivel național, regional sau organizațional prin dialog social.
* Politici și legislație românească privind reîntoarcerea la muncă după o boală cronică.
* Schimbări necesare în ceea ce privește sprijinul pe care îl primesc angajații cu boli cronice pentru a reveni pe piața muncii.

Conferința se va desfășura în **7 iunie 2019, ora 11.00**, în Sibiu, într-o locație ce va fi comunicată în timp util, într-un cadru restrâns, cu maxim 20 de participanți, reprezentanți de sindicate, angajatori, asociații ale pacienților, reprezentanți ai autorităților. Programul conferinței va fi următorul:

|  |  |
| --- | --- |
| 11.00 - 11.10  | Cuvânt de deschidere |
| 11.10 – 11.30 | Prezentarea proiectului REWIR |
| 11.30 – 12.00  | Reîntoarcerea la muncă după cancer în România – rezultate obținute în cercetările anterioare |
| 12.00 – 12.15 | Pauză cafea |
| 12.15 – 13.30  | Dezbatere |
| 13.30 | Prânz |

Considerăm participarea dumneavoastră la masa rotundă ca fiind foarte importantă. Prin urmare, datele de contact unde puteți afla mai multe informații sau vă puteți înscrie sunt:

Telefon: 0722/456465 sau 0740/452370

E-mail: adela.popa@ulbsibiu.ro

 felicia.morandau@ulbsibiu.ro

Așteptăm cu interes răspunsul dumneavoastră!